Lisaks veel, et siin mõni postitus tagasi mainitud väikelasteraamatu idee susiseb muudkui edasi. Olen selle kallal nüüd edasi töötanud, mõni hea mõte on veel tulnud, mis sinna sisse panna. Ja Elina Sildrega on plaanid selle illustreerimise osas ka läbi räägitud. Loodan  selle raamatu ilmumist suve jooksul!  "Mina, kana, lehm ja kratt" sai kulkalt väljaandmiseks natuke pappi - hurraa! Siiski tubli kolm korda vähem kui küsisin, aga asi seegi. Ülejäänud eelarve osas tuleb siis nipitada. Peaasi on praegu, et Ott selle illustreerimisega ikka aprilli jooksul toime saaks… seal veel mingi 20 pilti tal teha, seda on ikka väga palju. Õnneks sketšid on olemas, see vast kiirendab protsessi.